Transpordiametile

Avaldus andmete kasutamise loa taotlemiseks

Lugupeetud Transpordiameti esindaja,

Carson Technologies OÜ (reg nr: 16944559, aadress: Harju maakond, Tallinn, Kesklinna linnaosa, Estonia pst 15, 10141) soovib taotleda luba kasutada Teie andmebaasi sõidukite andmete saamiseks.

**Andmete kasutamise eesmärk**Soovime arendada online autoremondi turgu, kus lõppkasutajad saavad üles laadida autoremondi- või hooldustööde päringuid ning töökojad saavad teha pakkumisi nendele päringutele. Sõiduki andmed on olulised, et pakkuda mugavat ja tõhusat lahendust nii lõppkasutajatele kui ka töökodadele.

**Vajadus andmete järele**

Transpordi Ameti registrist soovime kasutada järgmisi andmeid:

1. Sõiduki põhiandmed:

- Mark

- Kaubanduslik või tehniline nimetus (eelistatult tehniline)

- Tüübikinnituse number (tulevikus võib vajalikuks osutuda)

- Esmane registreerimise kuupäev (vajalik tulevikus)

- Mootori mudel

- Mootori töömaht

- Mootori tüüp

- Kütuse liik

- Käigukasti tüüp

2. Tehnoülevaatus:

- Järgmise tehnoülevaatuse aeg

3. Juurdepääsupiiranguga andmed:

- Registreerimisnumber

- VIN-kood

Eelnimetatud andmed on vajalikud projekti sujuvaks toimimiseks ja kvaliteedi tagamiseks. Oleme valmis täitma kõiki kehtivaid nõudeid ja juhiseid andmete kasutamisel.

Palume Teil meie taotlus läbi vaadata ning anda vastav luba nimetatud andmete kasutamiseks.

Lugupidamisega,

Mihkel Mõttu

Juhatuse liige

Carson Technologies OÜ

+372 58193487  
Mihkel@carson.ee